[{"text_idx": "#000001", "text": "Vaata seda pilti ja\u0308rjest 30 sekundit ja maailm hakkabki keerlema"}, {"text_idx": "#000002", "text": "Radisson BLU trepijooks on osa To\u0303usujooksude sarjast, mida korraldab legendaarne anekdoodivestja Valdo Jahilo. Ja Alvaro eestvedamisel otsustasime ja\u0308tkata 2011 alustatud traditsiooni va\u0308isata ko\u0303ikvo\u0303imalikke nn underground u\u0308ritusi (KoMo ja Marimetsa Kapp olid a\u0308ra tehtud). 26 korruseta\u0308it trepiastmeid ei tundu hirmua\u0308ratavana vo\u0303rreldes +60 kilomeetriga Elioni sarjas. Kui neid aga to\u0303siselt ru\u0308nnata, siis on vo\u0303imalus end korralikult teispoolsususesse to\u0303mmata."}, {"text_idx": "#000003", "text": "Loodan, et kodanik suutis toibuda ning meditsiinis\nkogenumate hu\u0308u\u0308tud KIIRABI! ja\u0308i tulemata"}, {"text_idx": "#000004", "text": "Ka\u0308isime Rainoga rada testimas neli pa\u0308eva enne peaproovi. Smugeldasime ennast muidu suletud treppidele sisse (ma ei reeda igaks juhuks selle lahke teenindaja nime ka elektroolil piinamisel). Plaan oli teha 4-5 vallutust alustades rahulikumalt ja lo\u0303petades ta\u0308isgaasiga. Sellest oli palju abi tuvastamaks trepiasmete vahesid, sobilikke po\u0308o\u0308rdetehnikaid ning hea ma\u0308a\u0308rde leidmiseks talvistes oludes. Neljandal korral lo\u0303ppes rekordiu\u0308ritus minul 20. korrusel, kui peapo\u0308o\u0308ritus lihtsalt va\u0308ljakannatamatuks muutus. Misasja? No mine ja proovi ja\u0308rgi, kallis lugeja, siis mo\u0303istad, millest jutt :-) Samas andis see aimu eeldatavatest lo\u0303puaegadest ja panin ma\u0308rgi maha 2:20 peale vo\u0303itjale."}, {"text_idx": "#000005", "text": "Vo\u0303istluso\u0303htu. Peakorraldaja rohelise vestiga ainsaks to\u0308o\u0308vahendiks moodne iPad. Ko\u0303ik on rahulik nagu u\u0308hele sellisele u\u0308ritusele kohane. Kohale tuli u 30 osavo\u0303tjat. Enamus sarnase taseme varustusega nagu Loskutov ja Nurme. Aga mida meie rattatsainikud teame jooksuriietest ja tossudest. Profid ei teinud u\u0308ldse sooja, ainult venitasid. Mina la\u0308ksin Ville Vilts Vaiknaga tegema kiireid poognaid hotelli u\u0308mber ja parkimismajas."}, {"text_idx": "#000006", "text": "Andre on valmis rajale so\u0308o\u0308stma"}, {"text_idx": "#000007", "text": "Stardipaik oli pisike trepimade Radissoni taga, kuhu ko\u0303ik need 30 inimest ennast ku\u0308lma eest sisse pressisid. Tunne oli nagu sardiinidel Tallinna Kilu karbis, kuhu oli lisatud korralik annus kuivanud higiaroomi. Mmm, o\u0303nneks oli stardinumber alguses. La\u0308he oli paarides. Minu paariline hu\u0308ppas peale eelmiste minekut kiiresti sisekurvi. Mul oli piisavalt julgust, et teda stardinumbri alusel va\u0308liskurvi pressida. Vastumeelselt ta seda tegigi. Algus oli ka seeto\u0303ttu rabe, sest pidin esimesed kaks korrust rabistama, et teda selja taha ja\u0308tta. Edasi la\u0308ks sujuvalt. Teadsin, et raskeks la\u0308heb alles 10.-15. korruse vahel. Paariline pidas sinnamaani mu tuules vastu, aga siis lo\u0303i teda haamer. Lo\u0303i valusalt."}, {"text_idx": "#000008", "text": "Mina oma elu ko\u0303ige ko\u0303ige esimesel jooksuvo\u0303istlusel olin taktika o\u0303igesti valinud. 95%-ga stardist va\u0308lja ja u\u0308lemised 10 korrust lihtsalt kannatada ja mitte alla anda. O\u0303nnestus perfektselt! Aeg, nagu hiljem selgus, oli uskumatud 2:18 kopikatega. Oma 10-15 sek kiiremini, kui oskasin ennustada."}, {"text_idx": "#000009", "text": "Edasine oli ka vaatamisva\u0308a\u0308rsus. Alla minnes olid u\u0308lemised 3 korrust kui vati sees. Jalad ei kuulanud so\u0303na, va\u0308risesid ja kurgus oli selline vere maitse, mida pole kunagi varem kogenud. Kogunesime seminariruumi tagasi ja tunne oli nagu viibinuks tiisikushaigete kopsukliiniku palatis. Enamus ko\u0308hisid nagu oleks neil viimne pa\u0308ev uksele koputamas. Andsin ise ka panuse. Mo\u0303ni ja\u0308lle polnud higigi lahti saanud."}, {"text_idx": "#000013", "text": "Mis kokkuvo\u0303tteks trepijooksu kohta o\u0308elda?\n* Ko\u0303ik tuleb elus ja\u0308rgi proovida\n* Sellise trassi eelnev harjutamine annab palju juurde\n* Kui haamer lo\u0308o\u0308b, siis oluliselt valusamalt, kui rattaso\u0303idus. Aegu vaadates ja\u0308i mulje, et kui kuskil poole peal alla annad, vo\u0303id viimase poolega kaotada vabalt 15-20 sek. Aga seda vaid u\u0308he minuti peale!\n* Kui kopsud tahavad pahupidi minna, siis tuleb teha vaid u\u0308hte \u2013 mitte mingil juhul tempot va\u0308hendada"}, {"text_idx": "#000014", "text": "PS Pidagem meeles, et see mula on kokku kirjutatud tegelase poolt, kes ei tea mitte midagi jooksmisest ja kes seda ala pigem vihkab. Elu esimene jooksuvo\u0303istlus. Oletatavasti ja\u0308a\u0308ksin nt Tartu Jooksumaratonil alla 90%-le osavo\u0303tjatest, aga need trepid on ikka midagi erilist! Kolmas koht absoluutarvestuses ja 4 sek kaotust vo\u0303itjale \u2013 kiidame heaks"}]